बंबावले ने अपनी पहले की ये टिपण्णियां भी दोहराईं कि चीन को भारतीय सीमा के पास के इलाके में यथास्थिति नहीं बदलना चाहिए और अपनी योजना के बारे में पहले ही भारत को सूचना देनी चाहिए. भारतीय राजदूत ने कहा, ‘‘इस अर्थ में कि अगर चीनी सेना कोई सड़क बनाने वाली है तो उसे अवश्य ही हमें बताना चाहिए कि हम सड़क बनाने जा रहे हैं. अगर हम इससे सहमत नहीं होंगे तो हम जवाब दे सकते हैं कि, देखें, आप यथास्थिति बदल रहे हैं. कृपया ऐसा नहीं करें. यह बहुत बहुत संवेदनशील इलाका है.’’